Габрово почете воеводата Цанко Дюстабанов (снимки) | Gabrovo News
Габрово почете воеводата Цанко Дюстабанов (снимки)
С поднасяне на венци, цветя и почетен караул, организиран от регионалния клон на Национално дружество „Традиция“, днес (15 юни) Габрово почете воеводата Цанко Дюстабанов.
Пред паметника на водача на Габровската чета, участвала в Априлското въстание, секретарят на патриотичното дружество в нашия град Антон Колев припомни живота и дейността на бележития революционер, отдал живота си в името на Свободна България.
Своята признателност към паметта на големия революционер Цанко Дюстабанов, чието име носи и габровският регионален клон на НД „Традиция“, засвидетелстваха народният представител Кристина Сидорова, областният председател и общински съветник от БСП Николай Григоров, представители на Отдел Култура към Община Габрово, председателят на НД „Традиция“ – Габрово Пройно Петков и граждани.
С едноминутно мълчание присъстващите сведоха глави и отдадоха своята почит към героя, който преди 144 години, заедно с председателя на Габровския революционен комитет Еким Цанков и свещеник Иван Поппетков увисват на бесилката.
След разгрома на Априлското въстание водачът на Габровската чета Цанко Дюстабанов е заловен и изправен пред турски съд, който му издава смъртна присъда. Революционерът е убит на 15 юни 1876 г.
„За мене тая бесилка не е срамна“, са последните думи на героя към палачите. За саможертвата на героя днес напомня паметникът му, който се намира в центъра на Габрово, близо до двата моста.
Кой е Цанко Дюстабанов? Той е роден на 13 май 1844 г. в Габрово. Син е на богат бегликчия, племенник на Васил Априлов и близък роднина по майчина линия на Николай Палаузов. Един български възрожденец, успял за времето си богат и просветен. Учил в Цариградския Роберт колеж, добър познавач на османското право, член на Габровския казалийски съд, превел на български Наполеоновия кодекс, през 1875 г. В съгласие с османското право, когато през същата година навсякъде в балканските провинции на Османската империя ври и кипи, когато са въстанали и успешно се бият християните в Херцеговина. Когато в България току-що е направен първият опит за въоръжен отпор (Старозагорското въстание), когато българската революционна емиграция в Румъния замисля ново всеобщо българско въстание, Цанко Дюстабанов се заема да състави махзар (прошение) до султана, подкрепен с много подписи, с цел да се реформира Турция, да се избегнат приближаващите кръвопролития, да се успокоят народите и да се заздравят държавните институции.
Исканията му са цяла програма, но като най-важни могат да се откроят три. Да се премахне данъка „бедел“, който плащат само българите заради военната охрана, която им осигурява правителството, като се въведе за компенсация редовна военна служба и за тях. Да се запази системата за отделни училища на етносите по обща държавна програма. И да се признае българският език като втори официален език на империята…
„Цанко Дюстабанов – един от най-доблестните, най-храбрите и най-интелигентните български воеводи“, пишат историците.
Той е заловен на 16 май 1876 г. Изправен пред турския съд, той произнася своята знаменателна реч. Осъден е на смърт и е обесен на 15 юни 1876 г. в Търново.
В края на днешното честване председателят на НД „Традиция“ – Габрово Пройно Петков връчи картите на новите членове на дружеството.
Подобни теми:НД Традиция - Габровоподнесохаподнесоха цветяпочете паметта на Цанко Дюстабановпочетен караулЦанко Дюстабанов
Тежка катастрофа на кръстовище в Габрово (снимки)
Няма 5G антена на покрива на Общината
НД „Традиция“ – Габрово ще почете Цанко Дюстабанов
Почетен караул пред Паметната морена на Васил Левски в Габрово
Габрово ще отбележи 147 години от гибелта на Васил Левски
Цветя в памет на войводата Цанко Дюстабанов
Габрово ще почете паметта Цанко Дюстабанов
НД „Традиция“ – Габрово ще почете паметта Цанко Дюстабанов